32004D0025
L 006/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2003 година
за изменение на Решение 2002/657/ЕО по отношение на определяне на минимално изисквани граници на ефективност (МИГЕ) за определени остатъци в храни от животински произход
(нотифицирано под номер С(2003) 4961)
(текст от значение за ЕИП)
(2004/25/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за контрол върху определени вещества и остатъците от тях в живите животни и продуктите от животински произход и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (1), последно изменена с Регламент (ЕО) № 806/2003 (2), и по-специално член 15, параграф 1, втора алинея от нея,
като има предвид, че:
(1)
Наличието на остатъци в продукти от животински произход е въпрос, който засяга общественото здраве. Решение 2002/657/ЕО на Комисията от 12 август 2002 г. за прилагане на Директива 96/23/ЕО на Съвета по отношение изпълнението на аналитични методи и тълкуването на резултати (3), изменено с Решение 2003/181/ЕО (4), определя процедура за постепенно установяване на нормите за минимално изисквани граници на ефективност (МИГЕ) по отношение на аналитичните методи, които се използват за откриване на вещества, чието използване не е разрешено или е специално забранено в Общността.
(2)
В резултат на откриването на остатъци от фармакологичноактивното вещество зелен малахит, чието използване във ветеринарномедицинските продукти за животни, отглеждани за производство на храна, не е разрешено в Общността, и на остатъци от неговия метаболит зелен левкомалахит в продукти от аквакултури нивото, което се определя за хармонизирана МИГЕ за това вещество, е договорено чрез консултиране с референтните лаборатории на Общността, с националните референтни лаборатории и държавите-членки.
(3)
Необходимо е да се определят хармонизирани нива за контрол на това вещество, за да се осигури еднакво ниво на защита на потребителя в Общността.
(4)
Решение 2002/657/ЕО следва сътветно да се измени.
(5)
Мерките, предвидени в това решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2002/657/ЕО се изменя, както следва:
1.
Член 4 се заменя със следното:
„Член 4
Държавите-членки гарантират, че аналитичните методи, които се използват за откриване на следните вещества, отговарят на изискваната чувствителност по отношение на минимално изисквани граници на ефективност (МИГЕ), определени в приложение II, спрямо матриците, посочени в това приложение:
а)
хлорамфеникол;
б)
нитрофуранови метаболити;
в)
медроксипрогестерон;
г)
зелен малахит.“
2.
Приложение II към Решение 2002/657/ЕО се изменя, както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 декември 2003 година.